text: Fes-ho tu mateix - Sant Quirze del Vallès. Biblioteca Marcel Ayats
  La biblioteca de Sant Quirze Vallès disposa d'un racó dedicat al món de les manualitats. T'agrada cosir, teixir i personalitzar objectes? Vols fer noves manualitats i no saps per on començar? Aquest fons especial serà del teu interès. Deixa't emportar per la moda "handmade" o "do it yourself". Podràs trobar mil i una propostes sorprenents.
  Situat a l'àrea d'adults hi ha títols seleccionats amb cura i actualitat sobre la creativitat, manualitats, patronatge, arts tèxtils,... documents que ens ajudaran a conèixer i recuperar tècniques artesanals. La biblioteca posa al teu abast una selecció de llibres al voltant de les àrees temàtiques següents: costura, manualitats, patronatge,...
  - A persones que els agrada fer quelcom creatiu amb les seves pròpies mans
  - A qui volen aprendre noves tècniques i millorar habilitats
  - A persones que cerquen un nou passatemps on es barreja manualitat, creativitat i concentració
  - Tot aquell interessat en la intersecció entre artesania, disseny i manualitats, tot allò casolà, fet a casa, familiar
  - O qui vulgui provar a fer un regal original, personalitzat i fet a mà
  El fons abasta diferents propostes creatives sobre teixit, paper, ceràmica,... Així que trobaràs milers d'idees per:
  - Costura i confecció, bordats, punt de creu, ganxet,...
  - Aprendre a fer abaloris, amigurumis, origamis,...
  - Llibres tècnics sobre impressió, estampació, disseny, modelisme,...
  - Fer regals ben originals en diferents materials
  A la zona de revistes trobaràs publicacions que recolzen i actualitzen aquestes propostes creatives. Amb "Labores de Ana" (punto de cruz), Labores del hogar (decoració), Colección patchork y labores de hoy" i "Cosas de casa" (decoració).